În urma impactului, nouă dintre adolescenți, împreună cu profesorul care îi însoțea, au ajuns la Spitalul Municipal din Huși cu mai multe fracturi. Doi dintre copii au fost deja transferați la un spital din Iași. Unul dintre ei are o fractură de bazin, iar celălalt are mai multe leziuni în zona capului.

Pentru că accidentul s-a produs pe un drum public, adolescentul, în vârstă de 17 ani, care se afla la volan, va fi cercetat de polițiști pentru vătămare corporală din culpă. Dar, pentru că este minor, nu va fi tras la răspundere că a condus fără permis și sub influența băuturilor alcoolice.